Vanillikastme valmistamiseks vala kastrulisse koor, lisa pikuti pooleks lõigatud vanillikaun ning suhkur. Kuumuta, kuni koor hakkab aurama. Eemalda vanillikaun ning kaabi seemned kooresegusse. (Kaun pese puhtaks ning pane näiteks suhkrupurki suhkrut maitsestama.) Lisa riivitud sidrunikoor ja vala pidevalt segades juurde munakollased. Kuumuta segades tasasel  tulel veel umbes 5-7 minutit, kuni kaste pakseneb. Jahuta.